== Beskrivelse ==
Det højeste punkt i området ligger i [[Blåbjerg Klitplantage]] med klittoppen "[[Blåbjerg]]" på 64 [[moh.]]
Tidligere har husdyr afgræsset arealerne, men i dag bruges områderne rekreativt. Områdets største naturværdier ligger i de klitnaturtyper, der er karakteristiske for den jyske vestkyst. Naturtyperne [[klithede]] og grå/grøn klit er de mest udbredte i området, og langs med stranden findes [[hvid klit]] og [[forklit]]. Spredt i området findes mere artsrige klit-og [[tørvelavning]]er. Syd for Blåbjerg er der et stort naturligt [[eg]]ekrat, som udgør en væsentlig del af landets samlede areal med habitatnaturtypen [[skovklit]]. [[Natravn]] og [[hedelærke]] yngler i området.
Naturbeskyttelse